**ОДОБРЯВАМ: (П) дата: 05.09.2019**

**РУМЯНА МИХАЙЛОВА МИХАЙЛОВА ИЗПЪЛНИТЕЛЕН ДИРЕКТОР на**

**ИА „ГЛАВНА ИНСПЕКЦИЯ ПО ТРУДА“**

 **ДОКУМЕНТАЦИЯ**

за участие в обществена поръчка по реда на Глава двадесет и пета от ЗОП чрез публично състезание с предмет:

**„ДОСТАВКА НА МУЛТИФУНКЦИОНАЛНИ ОФИС МАШИНИ И ПРОФЕСИОНАЛНИ ДОКУМЕНТНИ СКЕНЕРИ“**

**СОФИЯ 2019**

**СЪДЪРЖАНИЕ**

1. **ОБЩИ ПОЛОЖЕНИЯ**
2. **УСЛОВИЯ ЗА УЧАСТИЕ В ПРОЦЕДУРАТА**
3. **КРИТЕРИИ ЗА ПОДБОР**
4. **OСНОВАНИЯ ЗА ОТСТРАНЯВАНЕ. МЕРКИ ЗА НАДЕЖДНОСТ**
5. **ИЗИСКВАНИЯ ЗА ИЗГОТВЯНЕ, ПРЕДСТАВЯНЕ И ПОДАВАНЕ НА ОФЕРТИTE**
6. **РАЗГЛЕЖДАНЕ И ОЦЕНЯВАНЕ НА ОФЕРТИТЕ**
7. **ОБЯВЯВАНЕ НА РЕШЕНИЕТО НА ВЪЗЛОЖИТЕЛЯ, ПРЕКРАТЯВАНЕ НА ПРОЦЕДУРАТА. СКЛЮЧВАНЕ НА ДОГОВОР**
8. **ГАРАНЦИЯ ЗА ИЗПЪЛНЕНИЕ НА ДОГОВОР**
9. **допълнителни УКАЗАНИЯ**

**I. ОБЩИ ПОЛОЖЕНИЯ**

Възложителят предоставя пълен и безплатен достъп до документацията за участие в настоящата процедура в профила на купувача на ИА ГИТ на следния електронен адрес: http://www.gli.government.bg/page.php?c=205&id=83.

**1. Обект** на обществената поръчка: **доставка**, съгласно чл. 3, ал. 1, т. 2 от ЗОП.

 **2. Предмет:** ***„*Доставка на мултифункционални офис машини и професионални документни скенери”.**

**3. Мотиви за избора на процедура**: Настоящата обществена поръчка се възлага чрез публично състезание по смисъла на чл. 18, ал. 1, т. 12 и ал. 2 от Закона за обществените поръчки (ЗОП) и цели спазване на законовите правила и осигуряване на прозрачност при възлагане на обществената поръчка.

Възложителите прилагат процедурите по чл. 18, ал. 1, т. 12 от ЗОП – публично състезание, когато обществените поръчки имат прогнозна стойност за доставки и услуги от 70 000 лв. до 280 000 лв. без ДДС. Прогнозната стойност на настоящата поръчката е в размер на **208 333,33 лв. (двеста и осем хиляди триста тридесет и три лева и тридесет и три стотинки) без ДДС**, и при съобразяване със стойностите на обществени поръчки със сходен предмет планирани за възлагане в рамките на календарната година, настоящата поръчка попада в приложното поле на чл. 18, ал. 1, т. 12 от ЗОП, във връзка с чл. 20, ал. 2, т. 2 от ЗОП.

**4.** **Срок за изпълнение на поръчката:** Срокът за изпълнение на поръчката/ доставките е **30 (тридесет) календарни дни**, считано от датата на подписване на договора за възлагане на обществената поръчка, **но не по-късно от 20.12.2019 г.** Гаранционният срок на техниката следва да бъде 36 (тридесет и шест) месеца, считано от датата на подписване на окончателния приемо-предавателен протокол за доставка, монтаж, тестване и въвеждане в експлоатация на техниката.

 **5. Място на изпълнение на доставките**: Централна администрация на ИА ГИТ, гр. София, бул. „Княз Ал. Дондуков“ № 3 и териториалните структури на Агенцията, разположени на територията на всеки един областен град, с точни адреси посочени в Проекта на договор.

 **6.** **Максимална прогнозна стойност на поръчката**: 208 333,33 лв. (двеста и осем хиляди триста тридесет и три лева и тридесет и три стотинки) без ДДС.

Участник, чието ценово предложение надвишава максималната прогнозна стойност на поръчката ще бъде отстранен на основание чл. 107 от ЗОП.

**7.** **Критерий за възлагане:** Обществената поръчка ще бъде възложена въз основа на икономически най-изгодна оферта, която ще бъде определена по критерий “най-ниска цена”, съгласно чл. 70, ал. 2, т. 1 от ЗОП. На основание чл. 70, ал. 3 от ЗОП, избраният критерий за възлагане е посочен в обявлението и настоящата документация.

**8. Срок на валидност на офертите:** Срокът на валидност на офертите е 3 (три) месеца, считано от крайния срок за получаване на офертите, и представлява времето, през което участниците са обвързани с условията на представените от тях оферти. Участник ще бъде отстранен от участие в процедурата за възлагане на настоящата обществена поръчка, ако представи оферта с по-кратък срок на валидност от определения от Възложителя.

**9.** **Финансиране и плащане по договора:**

9.1 Начин на плащане – Разплащанията по договора за обществената поръчка ще се извършват при условията и по реда, посочени в проекта на договор, приложение към настоящата документация. Възложителят извършва плащанията по договора в български лева по банков път и съгласно единичните цени от Ценовото предложение на Изпълнителя, и представяне на необходимите документи, посочени в договора.

9.2. Източник на финансиране – Средствата, необходими за изпълнението на обществената поръчка се осигуряват със средства от бюджета на Изпълнителна агенция „Главна инспекция по труда“.

**10. Обособени позиции:** Поръчката не е разделена на обособени позиции. С оглед специфика на поръчката и вида на доставките, които следва да се извършат описани в техническата спецификация, е нецелесъобразно разделянето на поръчката на обособени позиции, с основната цел да се запази интегрираността на отделните компоненти, както и единността на гаранционната поддръжка на цялата доставка от един изпълнител.

**II. УСЛОВИЯ ЗА УЧАСТИЕ В ПРОЦЕДУРАТА**

1. Участник в процедурата за възлагане на обществена поръчка може да бъде всяко българско или чуждестранно физическо или юридическо лице или техни обединения, както и всяко друго образувание, което отговаря на изискванията на ЗОП, ППЗОП и изискванията на възложителя посочени в документацията за обществената поръчка, и има право да изпълнява предмета на поръчката, съгласно законодателството на държавата, в която то е установено.
2. За участие в процедурата участникът подготвя и представя оферта, която трябва да съответства напълно на условията, съдържащи се в обявлението и в документацията за обществената поръчка.
3. Участниците – юридически лица в процедурата се представляват от законните си представители или от лица, специално упълномощени за участие в процедурата, което се доказва с пълномощно.
4. Участниците – обединения, които не са юридически лица, представят към офертата си копие от документ, от който да е видно правното основание за създаване на обединението, както и следната информация във връзка с конкретната обществена поръчка:

а/ правата и задълженията на участниците в обединението;

б/ разпределението на отговорността между членовете на обединението;

в/ дейностите, които ще изпълнява всеки член на обединението;

г/ определения партньор, който представлява обединението за целите на обществената поръчка.

**4.1**. Възложителят поставя изискване да е налице солидарна отговорност за участниците в обединението при изпълнението на поръчката. Всички членове на обединението се задължават да останат в него за периода на провеждане на процедурата за възлагане на обществената поръчка, а в случай че обединението бъде избрано за Изпълнител – за целия срок на изпълнение на договора.

**4.2**. В случай че обединението не е създадено специално за участие в настоящата обществена поръчка и/или в основния документ за създаване на обединението не се съдържат посочените по-горе клаузи, Участникът трябва да представи сключено допълнително споразумение към договора, в което тези изисквания да са отразени. Допълнителното споразумение следва да отговаря на изискванията за форма, относими към основният документ за създаване на обединението.

1. Участниците могат да се позоват на капацитета на трети лица, независимо от правната връзка между тях, по отношение критериите за подбор, свързани с икономическото и финансовото състояние, техническите и професионалните способности. Третите лица трябва да отговарят на съответните критерии за подбор, за доказването на които участникът се позовава на техния капацитет и за тях да не са налице основанията за отстраняване от процедурата.
2. При изпълнение на поръчката участниците могат да ползват подизпълнители, като същите трябва да отговарят на съответният критерий за подбор, съобразно вида и дела от поръчката, които те ще изпълняват.
3. В процедурата за възлагане на обществена поръчка едно физическо или юридическо лице може да участва само в едно обединение.
4. Лице, което участва в обединение или е дало съгласие да бъде подизпълнител на друг участник, не може да подава самостоятелно оферта.
5. Съгласно чл. 101, ал. 11 от ЗОП свързани лица не могат да бъдат самостоятелни участници в настоящата процедура. Съгласно § 2, т. 45 от допълнителните разпоредби на ЗОП „Свързани лица“ са тези по смисъла на § 1, т. 13 и 14 от допълнителните разпоредби на Закона за публичното предлагане на ценни книжа, а именно:

§ 1, т. 13 от ДР на ЗППЦК „Свързани лица“ са:

а) лицата, едното от които контролира другото лице или негово дъщерно дружество;

б) лицата, чиято дейност се контролира от трето лице;

в) лицата, които съвместно контролират трето лице;

г) съпрузите, роднините по права линия без ограничения, роднините по съребрена линия до четвърта степен включително и роднините по сватовство до четвърта степен включително.

§ 1, т. 14 от ДР на ЗППЦК „Контрол“ е налице, когато едно лице:

а) притежава, включително чрез дъщерно дружество или по силата на споразумение с друго лице, над 50 на сто от броя на гласовете в общото събрание на едно дружество или друго юридическо лице; или

б) може да определя пряко или непряко повече от половината от членовете на управителния или контролния орган на едно юридическо лице; или

в) може по друг начин да упражнява решаващо влияние върху вземането на решения във връзка с дейността на юридическо лице.

1. На основание чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици (ЗИФОДРЮПДРСТЛТДС), дружества, регистрирани в юрисдикции с преференциален данъчен режим, и контролираните от тях лица **не могат пряко или косвено да участват в процедурата, включително и чрез гражданско дружество/консорциум,** в което участва дружество, регистрирано в юрисдикция с преференциален данъчен режим.
2. Съгласно чл. 69 от Закона за противодействие на корупцията и за отнемане на незаконно придобитото имущество (ЗПКОНПИ) – Лице, заемало висша публична длъжност, което в последната една година от изпълнението на правомощията или задълженията си по служба е участвало в провеждането на процедури за обществени поръчки или в процедури, свързани с предоставяне на средства от фондове, принадлежащи на Европейския съюз или предоставени от Европейския съюз на българската държава, няма право в продължение на една година от освобождаването си от длъжност да участва или да представлява физическо или юридическо лице в такива процедури пред институцията, в която е заемало длъжността, или пред контролирано от нея юридическо лице. Забраната за участие в процедури за обществени поръчки, се прилага и за юридическо лице, в което лицето по предходното изречение е станало съдружник, притежава дялове или е управител или член на орган на управление или контрол след освобождаването му от длъжност.

**ІІІ. КРИТЕРИИ ЗА ПОДБОР**

Участниците декларират съответствие с критериите за подбор в Част IV „Критерии за подбор“ от еЕЕДОП. Участниците предоставят съответната информация, изисквана от възложителя, и посочват националните бази данни, в които се съдържат декларираните обстоятелства, или компетентните органи, които съгласно законодателството на държавата, в която кандидатът или участникът е установен, са длъжни да предоставят информация.

При участие на обединения, които не са юридически лица, съответствието с критериите за подбор се доказва от обединението участник, а не от всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението.

В случай, че при изпълнение на поръчката участникът ползва капацитета на трети лица, последните следва да отговарят на критерия за подбор, за доказването на който участникът се позовава на техния капацитет.

В случай, че при изпълнение на поръчката участникът ще ползва подизпълнители съответният критерий за подбор се прилага за подизпълнителите, съобразно вида и дела от поръчката, които те ще изпълняват.

Възложителят може да изисква от участниците по всяко време след отваряне на офертите да представят всички или част от документите, чрез които се доказва информацията, посочена в еЕЕДОП, когато това е необходимо за законосъобразното провеждане на процедурата.

* + 1. **Технически и професионални способности**

Всеки участник следва да отговаря на критериите за подбор, които се отнасят до изискванията на Възложителя за технически и професионални способности, посочени в Раздел III.1.3 от обявлението за поръчка, както следва:

1.1. Участникът следва да е изпълнил дейности с предмет и обем, идентични или сходни с тези на поръчката, за последните три години от датата на подаване на офертата. За доказване на техническите и професионалните способности във връзка с поставеното изискване участниците представят: списък на доставките (дейностите), изпълнени през последните три години от датата на подаване на офертата, които са идентични или сходни с предмета на обществената поръчка, с посочване на стойностите, датите и получателите. Списъкът се представя чрез попълване на информацията в част ІV, раздел „В“ на Единния европейски документ за обществени поръчки (ЕЕДОП). Участниците представят документите, доказващи съответствието с критериите за подбор (извършената доставка) преди сключване на договора за възлагане на обществената поръчка съгласно чл. 112, ал. 1, т. 2 от ЗОП, които могат да бъдат следните: Удостоверение, издадено от получателя на услугата, деклариран в ЕЕДОП, част ІV, раздел „В“ (списък на доставките) или точен уеб адрес към публичен сайт, на който се съдържа информация за изпълнението на съответните дейности, сайт на получателя или линк на обществена поръчка в профили на купувача, или електронна преписка в Агенцията по обществени поръчки, както и всякакъв друг еквивалентен източник на информация, удостоверяващ изпълнението на декларираните дейности. Съответният уеб адрес може да бъде посочен в информацията в част ІV, раздел „В“ на Единния европейски документ за обществени поръчки (ЕЕДОП). Доказателствата следва да са съотносими към декларираните в списъка изпълнени доставки/дейности. Под „изпълнена“ доставка следва да се разбира доставка, която е приключила в рамките на 3-годишния период от датата на подаване на офертата, независимо от датата на възлагане на услугата и резултатът от нея е приет от съответния възложител.

**Изисквано минимално ниво:**

1.1. Участникът следва да е изпълнил успешно най малко:

 а) една дейност включваща доставка на минимум 60 броя копирни машини, и/или мултифункционални устройства, и/или принтери, или друг вид аналогична техника с осигурено гаранционно обслужване;

 б) една дейност включваща доставка на минимум 15 броя скенери или друг вид аналогична техника с осигурено гаранционно обслужване;

Изискването ще се приеме за изпълнено, независимо дали дейностите са изпълнени в рамките на една или повече доставки/договори.

1. ОСНОВАНИЯ ЗА ОТСТРАНЯВАНЕ. МЕРКИ ЗА НАДЕЖДНОСТ

Обстоятелствата, свързани с основанията за отстраняване се декларират в Част III „Основания за изключване“ от еЕЕДОП, като се предоставя съответната информация, изисквана от възложителя и се посочват националните бази данни, в които се съдържат декларираните обстоятелства, или компетентните органи, които съгласно законодателството на държавата, в която кандидатът или участникът е установен, са длъжни да предоставят информация.

Обстоятелствата, свързани с националните основания за отстраняване се декларират в Част III, раздел Г от еЕЕДОП, като отговор **„НЕ“** се отнася за всички обстоятелства. При отговор „ДА“ лицето трябва да посочи конкретното обстоятелство, както и евентуално предприетите мерки за надеждност.

*Национални основания за отстраняване са:*

* *осъждания за престъпления по чл. 194 – 208, чл. 213а – 217, чл. 219 – 252 и чл. 254а – 255а и чл. 256 - 260 НК (чл. 54, ал. 1, т. 1 от ЗОП);*
* *нарушения по чл. 61, ал. 1, чл. 62, ал. 1 или 3, чл. 63, ал. 1 или 2, чл. 228, ал. 3 от Кодекса на труда (чл. 54, ал. 1, т. 6 от ЗОП);*
* *нарушения по чл. 13, ал. 1 от Закона за трудовата миграция и трудовата мобилност в сила от 23.05.2018 г. (чл. 54, ал. 1, т. 6 от ЗОП);*
* *наличие на свързаност по смисъла на пар. 2, т. 44 от ДР на ЗОП между участниците в процедурата (чл. 107, т. 4 от ЗОП);*
* *наличие на обстоятелство по чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици;*
* *обстоятелства по чл. 69 от Закона за противодействие на корупцията и за отнемане на незаконно придобитото имущество.*
1. Възложителят ще отстрани от участие всеки участник, когато:
	1. е осъден с влязла в сила присъда, за престъпление по чл. 108а, чл. 159а – 159г, чл. 172, чл. 192а, чл. 194 – 217, чл. 219 – 252, чл. 253 – 260, чл. 301 – 307, чл. 321, 321а и чл. 352 – 353е от Наказателния кодекс;
	2. е осъден с влязла в сила присъда, за престъпление, аналогично на тези по т. 1.1. в друга държава членка или трета страна;
	3. има задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях към държавата или към общината по седалището на възложителя и на кандидата или участника, или аналогични задължения съгласно законодателството на държавата, в която кандидатът или участникът е установен, доказани с влязъл в сила акт на компетентен орган.
	4. е налице неравнопоставеност в случаите по чл. 44, ал. 5 от ЗОП;
	5. е установено, че:
2. е представил документ с невярно съдържание, свързан с удостоверяване липсата на основания за отстраняване или изпълнението на критериите за подбор;
3. не е предоставил изискваща се информация, свързана с удостоверяване липсата на основания за отстраняване или изпълнението на критериите за подбор;

**1.6.** е установено с влязло в сила наказателно постановление или съдебно решение, нарушение на чл. 61, ал. 1, чл. 62, ал. 1 или 3, чл. 63, ал. 1 или 2, чл. 118, чл. 128, чл. 228, ал. 3, чл. 245 и чл. 301 – 305 от Кодекса на труда или чл. 13, ал. 1 от Закона за трудовата миграция и трудовата мобилност или аналогични задължения, установени с акт на компетентен орган, съгласно законодателството на държавата, в която кандидатът или участникът е установен;

* 1. е налице конфликт на интереси, който не може да бъде отстранен.
	2. не отговаря на поставените критерии за подбор или не изпълни друго условие, посочено в обявлението за обществена поръчка или в документацията;
	3. е представил оферта, която не отговаря на:
		+ 1. предварително обявените условия за изпълнение на поръчката;
			2. правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, които са изброени в приложение № 10 на ЗОП;
	4. не е представил в срок обосновката по чл. 72, ал. 1 от ЗОП, или чиято оферта не е приета съгласно чл. 72, ал. 3 – 5 от ЗОП;
	5. е свързано лице с друг участник в процедурата;
	6. е подал оферта, които не отговарят на условията за представяне, включително за форма, начин и срок.
	7. са налице забранителните основания по Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственициосвен ако за него не са приложими изключенията по чл. 4 от същия закон.
	8. са налице забранителните основания по чл. 69 от Закона за противодействие на корупцията и за отнемане на незаконно придобитото имущество (ЗПКОНПИ).
1. Основанията по т. 1.1, 1.2 и 1.7 се отнасят за лицата, които представляват участника и за членовете на неговите управителни и надзорни органи съгласно регистъра, в който е вписан участникът, ако има такъв, или документите, удостоверяващи правосубектността му. Когато в състава на тези органи участва юридическо лице, основанията се отнасят за физическите лица, които го представляват съгласно регистъра, в който е вписано юридическото лице, ако има такъв, или документите, удостоверяващи правосубектността му.
2. Мерки за надеждност
	1. Участник, за когото са налице основания по чл. 54, ал. 1 от ЗОП и/или посочените от възложителя в обявлението основания има право да представи доказателства, че е предприел мерки, които гарантират неговата надеждност, въпреки наличието на съответното основание за отстраняване. За тази цел участникът може да докаже, че:
3. е погасил задълженията си по чл. 54, ал. 1, т. 3 от ЗОП, включително начислените лихви и/или глоби или че те са разсрочени, отсрочени или обезпечени;
4. е платил или е в процес на изплащане на дължимо обезщетение за всички вреди, настъпили в резултат от извършеното от него престъпление или нарушение;
5. е изяснил изчерпателно фактите и обстоятелствата, като активно е съдействал на компетентните органи, и е изпълнил конкретни предписания, технически, организационни и кадрови мерки, чрез които да се предотвратят нови престъпления или нарушения.
6. е платил изцяло дължимото вземане по чл. 128, чл. 228, ал. 3 или чл. 245 от Кодекса на труда.
	1. Възложителят преценява предприетите от участника мерки, като отчита тежестта и конкретните обстоятелства, свързани с престъплението или нарушението.
	2. В случай че предприетите от участника мерки са достатъчни, за да се гарантира неговата надеждност, възложителят не го отстранява от участие в поръчката.
7. **ИЗИСКВАНИЯ ЗА ИЗГОТВЯНЕ, ПРЕДСТАВЯНЕ И**

**ПОДАВАНЕ НА ОФЕРТИTE**

1. Всеки участник има право да представи само една оферта.
2. При изготвяне на офертата всеки участник трябва да се придържа точно към обявените от възложителя условия.
3. Не се допуска представяне на варианти в техническото и ценовото предложение.
4. Офертите следва да отговарят на изискванията, посочени в настоящите указания и да бъдат оформени по приложените към документацията образци.
5. Офертата се подписва от представляващия участника или от надлежно упълномощено/и лице/лица, като пълномощното е приложено в Техническото предложение.
6. Всички документи, свързани с офертата, трябва да бъдат на български език или в превод на български език.
7. Всички документи, за които не са представени оригинали, трябва да са заверени (когато са фотокопия) с гриф „Вярно с оригинала” и подпис на лицето, представляващо участника.
8. Всички разходи по подготовката и представянето на офертата са за сметка на участниците. Възложителят не носи отговорност за извършените от участника разходи по подготовка на офертата, в случай че участникът не бъде класиран или в случай на прекратяване на процедурата.
9. Офертите на участниците трябва да са изготвени при спазване на задълженията, свързани с данъци и осигуровки, опазване на околната среда, закрила на заетостта и условията на труд, които са в сила в страната или в държавата, където трябва да се предоставят услугите, и които са приложими към предоставяните услуги.
10. Подаването на офертата задължава участниците да приемат напълно всички изисквания и условия, посочени в тази документация при спазване на ЗОП и другите нормативни актове, свързани с изпълнението на предмета на поръчката. Поставянето на различни от тези условия и изисквания от страна на участника може да доведе до отстраняването му.
11. Офертата се представя в писмен вид, на хартиен носител с изключение на еЕЕДОП, като всички образци, които се съдържат в документацията за възлагане на обществената поръчка са задължителни и участниците следва да се придържат към тях при изготвяне на офертата си.
12. Указания за представяне на ЕЕДОП

**12.1.** Съгласно чл. 67, ал. 4 от ЗОП Единният европейски документ за обществени поръчки се представя задължително в електронен вид (еЕЕДОП).

**12.2** В документацията на процедурата *Приложение № 1* е образец на еЕЕДОП създаден с програма за текстообработка, който участниците следва да попълнят.

**12.3** При изготвяне на офертата си участникът следва да изтегли от профила на купувача на Възложителя *Приложение № 1* и да попълни необходимите данни в него относно основанията за отстраняване от процедурата и посочените критерии за подбор. Попълненият еЕЕДОП **трябва да се подпише с квалифициран** **електронен подпис от съответните лица съгласно чл. 54, ал. 2 от ЗОП.**

12.3.1. Цифрово подписаният еЕЕДОП се представя от участника приложен на подходящ оптичен носител в опаковката с офертата. Форматът, в който се предоставя документът не следва да позволява редактиране на неговото съдържание.

12.3.2. Друга възможност за предоставяне на еЕЕДОП е чрез осигурен достъп по електронен път до изготвения и подписан електронно ЕЕДОП. В този случай документът следва да е снабден с т.нар. времеви печат, който да удостоверява, че ЕЕДОП е подписан и качен на интернет адреса, към който се препраща, преди крайния срок за получаване на заявленията/офертите.

**12.4.** В еЕЕДОП се предоставя информацията, изисквана от възложителя, и се посочват националните бази данни, в които се съдържат декларираните обстоятелства, или компетентните органи, които съгласно законодателството на държавата, в която участникът е установен, са длъжни да предоставят информация.

**12.5.** Участник (икономически оператор), който участва самостоятелно в обществената поръчка и не използва капацитета на трети лица и подизпълнители, за да изпълни критериите за подбор, попълва и представя един еЕЕДОП, електронно подписан от всички задължени лица. В случай на различие в декларираните обстоятелства, свързани с личното състояние или при необходимост от защита на личните данни, се попълва отделен еЕЕДОП за всяко или за някое от лицата, подписан с електронен подпис от задълженото лице. В случаите, когато се подава повече от един еЕЕДОП, обстоятелствата, свързани с критериите за подбор, се съдържат само в еЕЕДОП, електронно подписан от лице, което може самостоятелно да представлява участника (икономическия оператор).

**12.6**. Участник (икономически оператор), който участва самостоятелно, но ще ползва капацитета на едно или повече трети лица, по отношение на критериите за подбор, представя отделен еЕЕДОП за всяко едно от третите лица, електронно подписан от всички задължени лица. Третите лица трябва да отговарят на съответните критерии за подбор, за доказването на които участникът се позовава на техния капацитет и за тях не следва да са налице основанията за отстраняване от процедурата. Участникът (икономически оператор) попълва Раздел В „Информация относно използването на капацитета на други субекти“ на част ІІ от еЕЕДОП. Ако полето е попълнено с „Да“ се представя еЕЕДОП, надлежно попълнен и подписан от лицата по чл. 54, ал. 2 от ЗОП, за третите лица. В еЕЕДОП се посочва информацията, изисквана съгласно раздел А и Б от част ІІ, попълва се част ІІІ „Основания за изключване“ и част ІV „Критерии за подбор“ само по отношение на ресурса, който се предоставя за използване**.**

**12.7**. Участник (икономически оператор), който участва самостоятелно, но ще ползва един или повече подизпълнители, представя попълнен отделен еЕЕДОП за всеки един от подизпълнителите, електронно подписан от всички задължени лица. Подизпълнителите трябва да отговарят на съответните критерии за подбор съобразно вида и дела на поръчката, който ще изпълняват, и за тях не следва да са налице основания за отстраняване от процедурата. Участникът (икономически оператор) попълва Раздел Г „Информация за подизпълнители, чийто капацитет икономическият оператор няма да използва“ на част ІІ от еЕЕДОП. Ако полето е попълнено с „Да“ се представя еЕЕДОП за всеки подизпълнител надлежно попълнен и подписан от лицата по чл. 54, ал. 2 от ЗОП. В еЕЕДОП се посочва информацията, изисквана съгласно раздел А и Б от част ІІ, попълва се част ІІІ „Основания за изключване“ и част ІV „Критерии за подбор“ съобразно вида и дела на поръчката, който ще изпълняват**.**

**12.8.** Когато кандидатът или участникът е обединение, което не е юридическо лице, еЕЕДОП се подава от всеки от участниците в обединението. При необходимост от деклариране на обстоятелства, относими към обединението, еЕЕДОП се подава и за обединението.

1. В запечатана непрозрачна опаковка, участникът представя своята оферта съдържаща следните документи и образци:
	1. Оптичен носител с Единен европейски документ за обществени поръчки в електронен вид за участника (*надписан с наименованието на участника*) или декларация, с която се потвърждава актуалността на данните и автентичността на подписите в публикувания ЕЕДОП, и е посочен адрес, на който е осигурен достъп до документа в съответствие с изискванията на закона и условията на възложителя.
	2. Документи за доказване на предприети мерки за надеждност *(когато е приложимо)*.
	3. Документите по раздел ІІ, т.4 за обединения (когато е приложимо).
	4. **Техническо предложение**, съдържащо:

а) документ за упълномощаване, когато лицето, което подава офертата, не е законният представител на участника с нотариална заверка съгласно изискванията чл. 18, ал. 2 от АПК.

б) предложение за изпълнение на поръчката в съответствие с изискванията на възложителя – *Образец № 2* към настоящата документация, съдържащо декларация за съгласие с клаузите на приложения проект на договор и декларация за срока на валидност на офертата.

* 1. Ценово предложение, изготвя се по Образец № 3 и се поставя в запечатан непрозрачен плик с надпис: "Предлагани ценови параметри", като се изписва и името на участника в процедурата.

*ВАЖНО: на основание чл. 47, ал. 6 от ППЗОП, в случаите по чл. 181, ал. 2 от ЗОП, ценовото предложение може да не се представя в запечатан плик.*

В Ценовото си предложение Участникът следва да посочи обща цена за изпълнение на поръчката, както и единичните цени за всеки от артикулите. Предложените цени се посочват със стойност до втората цифра след десетичната запетая.

При подготовката на ценовото предложение в съответствие с приложения образец, участниците да спазят следните изисквания: предлаганите ценови параметри да бъдат крайни и да включват всички разходи за цялостното изпълнение на поръчката, както и да бъдат валидни за целия срок на договора.

ЗАБЕЛЕЖКА! Предложената обща цена от участниците не следва да надвишава максимално допустимата стойност на поръчката. Участник, предложил по-висока обща цена за изпълнение ще бъде отстранен от участие.

Участникът е единствено отговорен за евентуално допуснати грешки и пропуски в изчисленията на предложените от него цени,.

Установяване на евентуални грешки и/или неточности в ценовата оферта на участник могат да доведат до отстраняването му от процедурата.

* 1. Опис на представените документи, подписан от участника.
	2. Документи за доказване на предприети мерки за надеждност, когато е приложимо.
	3. Документ, по чл. 37, ал. 4 от ППЗОП, когато участникът е обединение, което не е юридическо лице.
	4. Доказателство по чл. 66, ал. 1 от ЗОП за поетите от подизпълнителя задължения (когато е приложимо).
1. Подаване на оферта

14.1. Участниците или упълномощени тях представители\* – лично или чрез пощенска или друга куриерска услуга с препоръчана пратка с обратна разписка, представят документите по т. 13 в запечатана непрозрачна опаковка в Деловодството на Изпълнителна агенция „Главна инспекция по труда“, стая № 113 с обозначен върху нея следния надпис:

До

ИЗПЪЛНИТЕЛНА АГЕНЦИЯ „ГЛАВНА ИНСПЕКЦИЯ ПО ТРУДА“

бул. „Княз Ал. Дондуков” № 3

гр. София 1000

**Оферта**

**за участие в обществена поръчка по реда на Глава двадесет и пета от ЗОП чрез публично състезание с предмет:**

**„Доставка на мултифункционални офис машини и професионални документни скенери“**

От

Наименование на участника, включително участниците в обединението, когато е приложимо

Адрес за кореспонденция

Телефон, факс и електронен адрес\*

**\*ВАЖНО:**

**В случай че офертата се подава от упълномощено лице, то същото следва да представи в деловодството на ИА ГИТ оригинал или заверено копие на пълномощно от представляващия участника.**

14.2. При приемане на офертата върху плика се отбелязват поредният номер, датата и часа на получаването, като посочените данни се записват във входящ регистър – Регистър за получените оферти или заявления за участие, за което на приносителя се издава документ.

14.3. Възложителят не приема за участие в процедурата оферти, които са представени след изтичане на крайния срок за получаване или са в незапечатана опаковка или в опаковка с нарушена цялост.

14.4. В случаи че към момента на изтичане на крайния срок за получаване на оферти пред мястото, определено за тяхното подаване, все още има чакащи лица, те се включват в списък, който се подписва от представител на възложителя и от присъстващите лица. Офертите на лицата от списъка се завеждат в регистъра по т. 14.2

14.5. Ако участникът изпрати офертата чрез препоръчана поща или куриерска служба, разходите за тях са за сметка на участника. Рискът от забава или загубване на офертата е за сметка на участника.

14.6. До изтичане на срока за подаване на офертите всеки участник в процедурата може да промени, допълни или да оттегли офертата си.

1. Офертите следва да бъдат валидни за срок не по-малък от 3 (три) месеца, считано от крайния срок за получаване на офертите, посочен в обявлението за процедурата.
2. Лицата могат да поискат писмено от възложителя разяснения по условията на обществената поръчка до 5 дни, преди изтичане на срока за получаване на офертите. Разясненията се публикуват на профила на купувача на Възложителя в срок до 3 дни от получаване на искането. В разяснението не се посочва лицето, направило запитването.
3. Възложителят може, по собствена инициатива или по искане на заинтересовано лице, направено в срок до три дни от публикуване на обявлението, да направи промени в обявлението и/или документацията на обществена поръчка, по реда на чл. 179, ал. 1 от ЗОП.
4. РАЗГЛЕЖДАНЕ И ОЦЕНЯВАНЕ

НА ОФЕРТИТЕ

* + - 1. При промяна в датата, часа или мястото за отваряне на заявленията за участие или на офертите кандидатите или участниците се уведомяват чрез профила на купувача най-малко 48 часа преди новоопределения час.
			2. **Съгласно чл. 181, ал. 2 от ЗОП**, при провеждане на публичното състезание, **оценката на техническите и ценовите предложения на участниците ще се извърши преди разглеждане на документите за съответствие с критериите за подбор**. Действията на комисията ще се извършват по правилата на чл. 61 от ППЗОП. Отварянето на получените оферти е публично на него могат да присъстват участниците в процедурата или техни упълномощени представители, както и представители на средствата за масово осведомяване.
			3. Комисията отваря офертите по реда на тяхното постъпване и оповестява тяхното съдържание, включително предложенията на участниците по съответните показатели за оценка на офертите.
			4. Техническото и ценовото предложение на всеки от участниците се подписват най-малко от трима членове на комисията и се предлага по един от присъстващите представители на другите участници да ги подпише, с което публичната част от заседанието приключва.
			5. Комисията разглежда представените оферти и оценява съгласно избрания критерий за възлагане тези от тях, които съответстват на предварително обявените условия.
			6. Комисията разглежда документите, свързани с личното състояние и критериите за подбор, на участниците в низходящ ред спрямо получените оценки.
			7. Когато установи липса, непълнота или несъответствие на информацията, включително нередовност или фактическа грешка, или несъответствие с изискванията към личното състояние или критериите за подбор на участниците в низходящ ред спрямо получените оценки, комисията писмено уведомява участника.
			8. В срок до 5 работни дни от получаването на уведомлението участникът може да представи нов ЕЕДОП и/или други документи, които съдържат променена и/или допълнена информация. Допълнително предоставената информация може да обхваща и факти и обстоятелства, които са настъпили след крайния срок за получаване на оферти или заявления за участие.
			9. Участникът има право да замени подизпълнител или трето лице, когато е установено, че подизпълнителят или третото лице не отговарят на условията на възложителя, когато това не води до промяна на техническото предложение.
			10. Когато промените се отнасят до обстоятелства, различни от посочените по чл. 54, ал. 1, т. 1, 2 и 7 новият ЕЕДОП може да бъде подписан от едно от лицата, които могат самостоятелно да представляват кандидата или участника.
			11. При разглеждане на офертите, когато е необходимо, се допуска извършване на проверки по заявените от участниците данни, включително чрез изискване на информация от други органи и лица. От участниците може да се изиска да предоставят разяснения или допълнителни доказателства за данни, посочени в офертата. Проверката и разясненията не могат да водят до промени в техническото и ценовото предложение на участниците.
			12. Комисията разглежда документите по т. 6 и 8 до установяване на съответствие с изискванията за личното състояние и критериите за подбор на двама участници, които класира на първо и второ място; останалите участници, чиито оферти са оценени, не се класират.
			13. Назначената от възложителя комисия съставя протокол за извършване на подбора на участниците, разглеждането, оценката и класирането на офертите, който се утвърждава от възложителя.
			14. В 10-дневен срок от получаването на протокола възложителят го утвърждава или го връща на комисията с писмени указания.
1. ОБЯВЯВАНЕ НА РЕШЕНИЕТО НА ВЪЗЛОЖИТЕЛЯ. ПРЕКРАТЯВАНЕ НА ПРОЦЕДУРАТА. СКЛЮЧВАНЕ НА ДОГОВОР
2. В 10-дневен срок от утвърждаване на протокола възложителят издава решение за определяне на изпълнител или за прекратяване на процедурата.
3. Възложителят изпраща решението на участниците на адрес, посочен от тях, в 3-дневен срок от издаването му, като в него се посочва връзката към електронната преписка в профила на купувача, където са публикувани документите за процедурата. В същия ден възложителят публикува в профила на купувача решението заедно с протоколите от работата на комисията.
4. Когато решението не е получено от участник, възложителят публикува съобщение до него в профила на купувача. Решението се смята за връчено от датата на публикуване на съобщението.
5. Възложителят прекратява процедурата за възлагане на обществената поръчка по реда и при условията, посочени в чл. 110, ал. 1 от ЗОП. Възложителят може да прекрати процедурата и при условията на чл. 110, ал. 2 от ЗОП.
6. Сключване на договор

**5.1.** Възложителят сключва договор за изпълнение на обществената поръчката (съгласно *Приложение № 3*) с участникът, определен за изпълнител, съгл. условията на чл. 112, ал. 1 от ЗОП.

Избраният за изпълнител представя декларации по чл. 6, ал. 2 от Закона за мерките срещу изпирането на пари - представя се по О*бразец № 6*. Когато участникът, определен за изпълнител, е юридическо лице, декларацията се подписва от лицата, които го представляват.

В случай, че участникът, определен за изпълнител, е обединение, което не е юридическо лице, декларация се представя за всяко юридическо лице, което е включено в обединението.

**5.2**. Възложителят сключва договора в едномесечен срок след влизане в сила на решението за определяне на Изпълнител/и или на определението, с което е допуснато предварително изпълнение на това решение, но не преди изтичане на 14-дневен срок от уведомяването на заинтересованите участници за решението за определяне на изпълнител.

1. **ГАРАНЦИЯ ЗА ИЗПЪЛНЕНИЕ НА ДОГОВОР**
2. Преди сключване на договора за възлагане на обществена поръчка и за обезпечаване изпълнението на договора за възлагането на обществената поръчка, определеният за Изпълнител представя гаранция, обезпечаваща изпълнението на договора в размер на 5 % (пет на сто) от стойността на договора в лв. без ДДС.
3. Гаранция, обезпечаваща изпълнението на договора изпълнителят е длъжен да представи и в случай на изменение, с което се извършват допълнителни дейности по договора.
4. Гаранцията се представя в една от следните форми:

**3.1.** Парична сума **–** внася се по сметката на Изпълнителна агенция „Главна инспекция по труда““: УНИКРЕДИТ БУЛБАНК, КЛОН БАТЕНБЕРГ; IBAN BG76 UNCR 9660 3319 8276 10; BIC UNCRBGSF, като в нареждането за плащане задължително следва да бъде записано: „Доставка на мултифункционални офис машини и професионални документни скенери“.

Документът, удостоверяващ платената гаранция за изпълнение в парична сума, следва да бъде заверен с оригинален подпис и печат от съответната банка. В случай че участникът е превел парите по електронен път (електронно банкиране), той следва да завери съответния документ със саморъчен подпис.

* 1. Банкова гаранция **–** безусловна инеотменима банкова гаранция, издадена в полза на Изпълнителна агенция „Главна инспекция по труда““.
	2. Застраховка, която обезпечава изпълнението, чрез покритие на отговорността на изпълнителя. Възложителят следва да бъде посочен като трето ползващо се лице по тази застраховка. Застраховката, следва да покрива риска от неизпълнение на задълженията по договора от страна на Изпълнителя. Застраховката не може да бъде използвана за обезпечение на отговорността на изпълнителя по друг договор. Текстът на застраховката се съгласува предварително с Възложителя.

В случай че участникът, избран за изпълнител, представи Гаранция за обезпечаване на изпълнението под формата на застраховка, при подписването на договора той представя на Възложителя и доказателства, че дължимата по застраховката премия е изцяло платена.

Когато Гаранцията за обезпечаване на изпълнението е представена под формата на банкова гаранция или застраховка, същата трябва да съдържа безусловно и неотменимо изявление на банката издател, съответно на застрахователя, че при получаване на писмено искане (претенция) от Възложителя, съдържащо неговата декларация, че Изпълнителят не е изпълнил някое от договорните си задължения, се задължава да изплати на Възложителя в срок до 5 (пет) работни дни, от датата на получаване на искането претендираната от Възложителя сума.

Възложителят има право да усвои изцяло или част от Гаранцията за обезпечаване на изпълнението на договора при неточно изпълнение на задължения по договора от страна на Изпълнителя. Възложителят има право да усвои такава част от Гаранцията за обезпечаване на изпълнението на договора, която покрива отговорността на Изпълнителя за неизпълнението, включително размера на начислените неустойки. Независимо от посоченото по-горе, Възложителят има право да усвои целия размер на Гаранцията за обезпечаване на изпълнението на договора, в случай на едностранно прекратяване на договора от Възложителя поради виновно неизпълнение на задължения на Изпълнителя.

1. Гаранцията под формата на парична сума или банкова гаранция може да се предостави от името на изпълнителя за сметка на трето лице – гарант.
2. Когато избраният изпълнител е обединение, което не е юридическо лице, всеки от съдружниците в него може да е наредител по банковата гаранция, съответно вносител на сумата по гаранцията или титуляр на застраховката.
3. Разходите по откриването и поддържането на банковата гаранция са за сметка на изпълнителя. Изпълнителят трябва да предвиди и заплати своите такси по откриване и обслужване на гаранцията така, че размерът на получената от възложителя гаранция да не бъде по-малък от определения в настоящата процедура.
4. Условията и сроковете за задържане или освобождаване на гаранцията за изпълнение се уреждат в договора.
5. Възложителят освобождава гаранцията за изпълнение без да дължи лихви за периода, през който средствата законно са престояли при него.
6. Допълнителни УКАЗАНИЯ
	* + 1. От датата на подаване на офертата заинтересованото лице придобива статут на участник в процедурата.
			2. Комуникацията и действията на възложителя и заинтересованите лица/участници, свързани с настоящата процедура, са в писмен вид.
			3. Участникът може да представя своите писма, искания за разяснения и уведомления чрез препоръчано писмо с обратна разписка, по факс или по електронен път при условията и по реда на Закона за електронния документ и електронния подпис.
			4. Участниците са длъжни да уведомят писмено Възложителя в 3-дневен срок от настъпване на обстоятелство по чл. 54, ал. 1 от ЗОП или от узнаване на обстоятелството, че Участникът е свързано лице с друг Участник в същата процедура.
			5. За въпроси, свързани с провеждането на процедурата и подготовката на офертите от участниците, които не са разгледани в документацията, се прилагат разпоредбите на ЗОП и ППЗОП.
			6. При изчисляване на сроковете във връзка с настоящата процедура се прилага разпоредбата на чл. 28 от ППЗОП.
			7. При провеждане на процедурата, оценката на техническите и ценови предложения на участниците ще се извършви преди разглеждане на документите за съответствие с критериите за подбор.
			8. При представяне на ЕЕДОП в електронен формат следва да се има предвид методическо указание на Агенцията по обществени поръчки, относно предоставяне на еЕЕДОП, публикувано на интернет страницата на АОП в раздел „Методически указания“. Информация за използването на системата за еЕЕДОП ще откриете на адрес: <http://www.aop.bg/fckedit2/user/File/bg/practika/MU4_2018.pdf>
			9. Съгласно чл. 67, ал. 4 от ЗОП, ЕЕДОП се представя задължително в електронен вид.
			10. При сключването на договора участникът, определен за изпълнител, следва да предостави представи документи, удостоверяващи липсата на основанията за отстраняване от процедурата, както и съответствието с поставените критерии за подбор, включително за третите лица и подизпълнителите, ако има такива.
			11. При изготвяне на офертата участникът трябва да се придържа точно към обявените от Възложителя условия (чл. 101, ал. 5 от ЗОП). Участникът трябва да проучи всички указания, образци и условия в документацията. Невъзможността да предостави цялата информация, изисквана в документацията или представянето на оферта, неотговаряща на изискванията на Възложителя, посочени в документацията, е риск за участника и може да доведе до отстраняването му. Офертата следва да отговаря на изискванията, посочени в обявлението за откриване на процедурата, настоящите указания и трябва да бъде оформена по приложените към документацията образци на приложения. Условията в образците от документацията за участие са **задължителни** за участниците и не могат да бъдат променяни от тях. Офертата задължително трябва да включва пълния обем от предмета на обществената поръчка. Оферти за част от предмета се отстраняват от участие.